《辛酉秋七月过五羊夜宿黄木湾寄怀宝安诸君子》
明代·张萱

黄木湾头日欲西，轻雷挟雨过前溪。怀人一水秋偏爽，有客孤蓬梦转迷。

渔笛忽惊遵渚鸟，鼍更遥促报潮鸡。自怜室迩人犹远，尺素空缄隔岁题。

作者简介：（1459—1527）明松江府上海人，字德晖，号颐拙。弘治十五年进士。官至湖广布政司参议，主粮储。立法禁处侵尅等积弊，忤巡抚意，遂引疾致仕。